Barver
Barver on vald Saksamaal Alam-Saksi liidumaal Diepholzi kreisis. Valla pindala on 25,9 km². 31. detsembril 2015 elas seal 1049 inimest. Kuulub valdade ühendusse Samtgemeinde Rehden. Barver paikneb poolel teel Bremeni (54 km põhjakirdes) ja Osnabrücki (52 km edelas) vahel, Dümmeri ja Rehdener Geestmoori loodusparkidest kirdes ning Wildeshausen Geesti looduspargist lõunas. Küla asub Kellenbergi harjast (77 m) idas ja Hunte edelapoolse lisajõe Wagenfelder Aue läänekaldal. Esimene kirjalik tõend Barverist pärineb 1219. aastast.